Sudano: La protestantoj estas decidemaj daŭrigi sian lukton malgraŭ la represio
#000001
Bildo: Almenaŭ 101 mortintoj post la interveno de la armeo kontraŭ la manifestaciantoj.
#000002
Laŭ la opozicio, haltigi la protestadon estas neimageble. En komunikaĵo publikigita mardon vespere, la Asocio de la sudanaj profesiuloj (APS) petas daŭrigon de la mobilizado, substrekante ĝian pacan karakteron. La promeso de baloto post naŭ monatoj estas «trompo», asertis porparolanto de la APS. La celo de tiu anonco estas gajni tempon, kaj trankviligi la internacian komunumon. La precipa organizanto de la manifestacioj alvokas al ĝenerala striko en la venontaj tagoj, kaj al civita malobeemo.
#000004
Samopinias la politikaj partioj. Laŭ la sudana komunisma partio, la Milita konsilio fariĝis batalenda diktaturo. Ĝi insistas pri la neceseco de ĝenerala striko. Ĉiaokaze, organizo de baloto ne eblas, aldonas la sudana Partio de la Kongreso, la etoso ne estas favora. Nur la ĉefa opozicia partio, la partio Umma, ne esprimiĝis koncerne la daŭrigon de la protestado. La movado jam distanciĝis de unua ĝenerala striko dek tagojn antaŭe, preferante la dialogon kun la Milita konsilio.
#000005
Post la hieraŭa sanga represio, la stratoj de Ĥartumo restadis preskaŭ senhomaj. Nun, la loĝantaro estas ŝokita, kaj la ĉeesto de militistoj en la urbo neniigas ĉian deziron de rezistado.
#000008
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000009